S-950/2008

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 1. júlí sl. „á hendur E-kk-þgf B-kk-þgf I-kk-þgf, Brúnöldu 6, Hellu, fyrir eftirfarandi brot framin á árinu 2008:

I.

Umferðarlagabrot, með því að hafa ekið bifreiðinni VA-722, aðfaranótt föstudagsins 1. febrúar, sviptur ökurétti austur Norðurfell, uns lögregla stöðvaði aksturinn við verslunina Select að Suðurfelli 4.

Telst þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

II.

Þjófnað, með því að hafa mánudaginn 11. febrúar, í versluninni Hagkaup, Kringlunni 4-12, stolið rakspíra að verðmæti krónur 2.249, með því að stinga honum í vasa sinn og ganga með hann út úr versluninni án þess að greiða fyrir hann.

Telst þetta varða við 244. gr. almennra hegningarlaga nr. 19/1940.

III.

Fíkniefnalagabrot, með því að hafa að kvöldi mánudagsins 3. mars, að Yrsufelli 1, haft í vörslum sínum 0,98 g af maríhúana, sem lögregla fann við leit.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

IV.

Þess er krafist að ákærði verði dæmdur til refsingar og jafnframt að 0,98 g af maríhúana, sem hald var lagt á verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur játað brot sín fyrir dóminum. Er játning hans í samræmi við önnur gögn málsins og verður hann sakfelldur fyrir brot sín, en þau er í ákæru réttilega heimfærð til refsiákvæða.

Samkvæmt fyrirliggjandi sakavottorði nær sakaferill ákærða allt aftur til ársins 1990 en á því tímabili hefur hann hlotið alls 28 refsidóma fyrir margvísleg brot, aðallega hegningar- og umferðarlagabrot en einnig fyrir brot gegn fíkniefnalöggjöf. Ákærði hefur þrívegis verið dæmdur fyrir rán, árin 1991, 1992 og 2004. Þá hefur hann ítrekað verið sakfelldur fyrir að aka bifreið þrátt fyrir að hafa þá verið sviptur ökurétti. Þannig var ákærða gert að sæta fangelsi í 6 mánuði hinn 27. desember 2005 vegna sviptingaraksturs og hraðaksturs. Því næst var ákærða, með dómi hinn 24. febrúar 2006, gert að sæta fangelsi í 2 mánuði fyrir gripdeild, brot gegn umferðarlögum og fíkniefnalöggjöf, og með dómi hinn 9. júní 2006 var honum gert að sæta fangelsi í 2 mánuði fyrir þjófnað og fíkniefnalagabrot. Þegar til framangreinds er litið þykir refsing ákærða hæfilega ákveðin fangelsi í 8 mánuði.

Upptæk eru gerð 0,98 g af maríhúana.

Ákærði greiði þóknun skipaðs verjanda síns, K-kk-ef S-kk-ef hæstaréttarlögmanns, 67.728 krónur, að meðtöldum virðisaukaskatti.

D ó m s o r ð :

Ákærði, E-kk-nf B-kk-nf I-kk-nf, sæti fangelsi í 8 mánuði.

Upptæk eru gerð 0,98 g af maríhúana.

Ákærði greiði þóknun skipaðs verjanda síns, K-kk-ef S-kk-ef hæstaréttarlögmanns, 67.728 krónur, að meðtöldum virðisaukaskatti.

Á-kk-nf M-kk-nf